CELEX: 32017R1268
Language: fi
Date: 2017-07-11 00:00:00
Title: Komission täytäntöönpanoasetus (EU) 2017/1268, annettu 11 päivänä heinäkuuta 2017, tiettyjen tavaroiden luokittelusta yhdistettyyn nimikkeistöön

14.7.2017   
            
            
               FI
            
            
               Euroopan unionin virallinen lehti
            
            
               L 183/6
            
         KOMISSION TÄYTÄNTÖÖNPANOASETUS (EU) 2017/1268,
   annettu 11 päivänä heinäkuuta 2017,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
   sekä katsoo seuraavaa:
   
               (1)
            
            
               Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä heinäkuuta 2017.
      
         
            Komission puolesta,
         
         
            puheenjohtajan nimissä
         
         Stephen QUEST
         
            Pääjohtaja
         
         
            Verotuksen ja tulliliiton pääosasto
         
      
   
   
      (1)  EUVL L 269, 10.10.2013, s. 1.
   
      (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
   
      LIITE
      
                  Tavaran kuvaus
               
               
                  Luokittelu (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tuote on sellaisten valkoisesta mehiläisvahasta valmistettujen pienien helmien muodossa, joiden läpimitta on noin 1 mm ja jotka on saatu puhdistetusta palmuöljystä.
                  Tuotteen ainesosat ovat
                  
                              —
                           
                           
                              hydrattu kova palmusteariini;
                           
                        
                              —
                           
                           
                              hydraamaton kova palmusteariini;
                           
                        
                              —
                           
                           
                              optinen kirkaste (noin 0,01 painoprosenttia).
                           
                        Palmusteariini, jota saadaan palmuöljystä, käy läpi monivaiheisen fraktioinnin, ja kova steariini (kiinteä osa) erotetaan pehmeästä steariinista. Sitten osa kovasta steariinista hydrataan ja sekoitetaan kovan steariinin hydraamattoman osan ja optisen kirkasteen kanssa. Tämän jälkeen saatu tuote muotoillaan helmiksi.
                  Tuote on vahamainen, ja sitä käytetään raaka-aineena kynttilöiden valmistukseen.
                  Tippumispiste on 59,2 ± 0,5 °C ja viskositeetti enintään 10 Pa s mitattuna rotaatioviskosimetrillä lämpötilassa, joka ylittää tippumispisteen lämpötilan 10 °C:lla.
                  Tuote on pakattu 25 kg:n säkkeihin.
               
               
                  3404 90 00 
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 34 ryhmän 5 huomautuksen ensimmäisen kohdan a alakohdan sekä CN-koodien 3404  ja 3404 90 00  nimiketekstien mukaisesti.
                  Luokittelu nimikkeeseen 1516  ei tule kyseeseen, sillä tuote on hydratun kovan steariinin ja hydraamattoman kovan steariinin seos. Tuotteen valmistus on viety nimikkeen 1516  soveltamisalaan kuuluvia tuotteita pidemmälle, eikä se ole öljy eikä rasva. Lisäksi tuote sisältää optista kirkastetta, minkä vuoksi luokittelu nimikkeeseen 1516  ei myöskään tule kyseeseen.
                  Luokittelu nimikkeeseen 1517  ei tule kyseeseen, sillä tuote ei ole nimikkeen 1517  soveltamisalaan kuuluva syötävä seos tai valmiste.
                  Luokittelu nimikkeeseen 1521  ei tule kyseeseen, sillä tuote koostuu pääasiassa palmusteariinista, joka on triglyseridi.
                  Yhdistetyn nimikkeistön 34 ryhmän 5 huomautuksen ensimmäisen kohdan a alakohdan mukaisesti kemiallisesti valmistetut orgaaniset vahamaiset tuotteet, myös jos ne ovat vesiliukoisia, kuuluvat nimikkeeseen 3404 . Tuote täyttää myös tekovahoja koskevat vaatimukset (ks. myös harmonoidun järjestelmän selitykset, nimike 3404 , A kohta).
                  Tuote on sen vuoksi luokiteltava CN-koodiin 3404 90 00  muiksi tekovahoiksi ja valmistetuiksi vahoiksi.